Neville Johnson: Látni Szellemben

**3 törvényszerűség**

Hogy találhatjuk meg a hidat a természetes, fizikai síktól a szellemi világba? Nos, a Biblia pontosan elmondja nekünk, hogy ez hogyan lehetséges. Ezen a ponton már minden vallásos ember elkezd manifesztálódni. A Biblia azonban világosan és egyértelműen elmondja nekünk, hogyan kerülhetünk be Isten Szellemének világába, a királyság szférájába. Először is azt mondja, hogy *a tiszta szívűek meglátják Istent*. Kell, hogy tiszta legyen a szívünk. Ez nagyon-nagyon fontos, mert ha a lelkiismeretünk nem tiszta, akkor kizárjuk ezt a területet, ezt a szférát magunkból, vagyis elzárjuk ezt magunktól. Mert ha a lelkiismereted nem tiszta, egyszerűen nem tudsz bekerülni ebbe a szférába, ebbe a világba. Mert akkor a vallás és a kárhoztatás kívül tart téged. *Áldottak a tiszta szívűek, mert meglátják Istent*. Meg fogunk nézni néhány igeverset. Valószínűleg jól ismerjük ezeket, de nézzük most meg.

A **Példabeszédek 23:7** azt mondja az angol szerint: *Ahogy gondolkodik az ember, olyan ő* *magában*. Álljunk meg most egy pillanatra itt! Mert nagyon sokan megértették ezt az igazságot. A New Age-ben például, az okkult területeken nagyon ismeretes és használatos. A pozitív gondolkodó világi csoportok nagyon is használják ezt a technikát. A pozitív gondolkodást, és ennek megértését. Ahogy gondolkodsz a szívedben – hol van a te szíved? Ahogy gondolkodsz a szívedben, pontosan olyan vagy a valóságban. A héberben egy olyan igét használ itt, ami nagyon világos és egyértelmű. Potosan azt mondja, hogy: - Ahogy gondolkodsz, pontosan olyan vagy. Ahogy gondolkodik az ember, pontosan olyan ő. Mivel ahogy gondolkodsz, az válik valósággá. Először is a szellemvilágban. Ha ezt a fajta gondolkodást folytatod, ez manifesztálódni fog, vagyis megjelenik a természetes síkon, a fizikai világban.

Hadd mondjam újra: Ahogy gondolkodik az ember az ő szívében, olyan ő. Amikor elkezdesz egy bizonyos módon gondolkodni, elkezdesz valamiről képzelődni, tehát valamit elképzelsz, arra fókuszálsz, arra összpontosítasz, vagyis a szíved fókusza – amire összpontosítasz –, amin gondolkodsz, az válik valósággá. És a szellemvilágban is ez ténylegesen valóságként jelenik akkor meg. Ha folytatod ezt a fajta gondolkodásmódot, tehát van egy bizonyos dolog, amiről folyamatosan gondolkodsz, az fog manifesztálódni, az fog megjelenni a fizikai síkon. Egy bizonyos időnek el kell telnie attól fogva, hogy elkezdesz folyamatosan arról a dologról gondolkodni, mire az megvalósul, vagyis ténylegesen megnyilvánul, megjelenik. Mert először a szellemvilágban megformálódik, aztán pedig megnyilvánul a fizikai síkon is. Tehát ha megtartod ezt a fajta gondolkodást és ezt a fajta fókuszt, összpontosítást, akkor igenis meg fog nyilvánulni a fizikai síkon. Mert egyszerűen Isten így teremtett bennünket. Ez egy törvényszerűség, ahogy Isten megalkotta az embert.

**2Korinthus 3:18** *Mi fedetlen arccal szemléljük az Úr dicsőségét*.

Hogyan tesszük ezt?

**2Korinthus 4:18** *Nem a látható dolgokra nézünk, hanem a láthatatlanokra*.

Hogy tesszük ezt meg? Ahogy gondolkodsz, olyan vagy. Föl kell fedeznünk azt a hatalmas nagy igazságot, hogy Jézus úgy beszélt a fantáziálásról, a képzelgésről, vagyis a dolgok elképzeléséről, mint valóságról. Hadd mondjam ezt újra. Jézus szerint az elképzelés, a képzelődés vagy képzelet teljesen megfelel a valóságnak. Amikor a **Máté 5:28**-ban azt mondja: *Ha valaki a szemnek kívánságával tekint egy másik asszonyra, akkor már elkövette azt a paráznaságot*. Más szavakkal: Bármit, amit elképzeltél magadban, az teljesen valóságos. Tehát, az meg is történt. Mert a képzelet a szellemvilág nyelve. És ez a valóság, ez a szféra sokkal valóságosabb, mint a fizikai valóság, a fizikai szféra. Meg kell ezt értenünk! Tehát Jézus szerint a képzelet teljesen ugyanaz, mint a valóság.

Nézzük meg az **első szellemi törvényszerűséget** ezzel kapcsolatosan. Tehát az első szellemi törvény, amiről már beszéltünk is, hogy amire fókuszálsz, amire figyelsz, azzal kerülsz kapcsolatba a szellemvilágban. Tehát a szellemvilágban az történik, hogy amire te fókuszálsz, amire összpontosítasz, amire figyelsz, azzal kapcsolódsz össze. Bármi, amire figyelsz, azzal fogsz összekapcsolódni. Sokan rendelkeznek egy olyan szellemmel – mert igazából ez egy szellem -, ami a rosszra összpontosít, rossz dolgokra figyel. Mindent negatívan látnak maguk körül. Soha nem látják azt, ami helyes, ami jó, mindig csak azt látják, ami rossz. Tehát ez egy negatív gondolkodás, de tulajdonképpen ez egy szellem. Mert ezt a személyt, ezt az embert egy szellem vezérli. Sokszor ez abból ered, hogy van bennünk egy sértettség, egy meg nem bocsátás, egy csalódottság, egy meg nem oldódott helyzet, ami haragot, mérget, gyűlöletet válthatott ki belőlünk. Nagyon sokféle dolog kiválthatta ezt. És mi mindig azt mondjuk ki a szánkon, ami a szívünkben van.

Tehát, ha leellenőrizzük a beszédünket, hogy mi jön ki a szánkból, akkor derül ki számunkra, hogy mire összpontosítunk, mire figyelünk. Ha te az Úr Jézus Krisztusra figyelsz, akkor Ővele fogsz összekapcsolódni. Erről szól az imádat is. Jézus Krisztusra figyelünk, Őrá fókuszálunk, és elkezdjük Őt imádni, és azonnal összekapcsolódunk Vele. Ha az ördögre, a démonokra fókuszálsz, és őrájuk figyelsz, akkor velük fogsz összekapcsolódni. Az angolban van egy ilyen mondás, hogy: „*Épp az ördögről beszéltünk*.” - és tudod, akkor ő meg is jelenik. Egy szellemi törvényszerűség, hogy amire figyelsz, amire fókuszálsz, vagy összpontosítasz, azzal fogsz összekapcsolódni.

A **Kolossé 3:2** azt mondja: *A mennyei dolgokon gondolkozzatok, ne a földieken járjon az eszetek.* Ha a Biblia nálatok van, lapozzatok most a **Kolossé 3**-hoz, mert van itt négy vers is, ami nagyon-nagyon fontos és lényeges, hogy megértsük. Azt mondhatod: Ó, már hallottam ezt korábban is! Akkor miért nem csinálod?

**Kolossé 3:1** vers: *Mivel Krisztussal együtt ülünk Isten királyságának valóságában, a szférájában…* Tehát olvassuk még egyszer: *Mivel Krisztussal együtt feltámadtatok a halálból, a mennyei dolgokra törekedjetek, hiszen Krisztus is a mennyben ül, Isten jobb oldalán*. A **2.** vers: *A mennyei dolgokon gondolkozzatok, ne a földieken járjon az eszetek*. **3.** igevers: *Hiszen meghaltatok, és az új életetek Krisztussal együtt Istenben van elrejtve*. És a **4.** vers azt mondja: *Igen, a mi új életünk Krisztusban van, és amikor Ő majd megjelenik, akkor Vele együtt ti is dicsőségesen megjelentek*. Erre a kifejezésre, hogy Ő „megjelenik”, Jézus Krisztus megjelenik, a görögben azt a szót használja, hogy „ragyog”. Tehát ragyogni, fényleni fog. Tehát te is együtt kezdesz Ővele fényleni, világítani az Ő dicsőségében.

Most egy pillanatra álljunk itt meg, mert nagyon érdekes szavakat használ itt az Ige, amit szeretnénk közelebbről is megvizsgálni. Amikor azt mondja, hogy „szögezzétek oda a figyelmeteket”, vagy „fókuszáljatok”, tehát azon gondolkodjatok, amelyek felül vannak. Tehát az odafel valókkal törődjetek, és ne azokkal, amik itt vannak lent a földön, nem a földi dolgokon! Szó szerint ezt a kifejezést használja az eredetiben: *Szögezd oda a tekinteted erre!* Nagyon érdekes görög szavak ezek. Az a kifejezés, hogy: „szögezd” oda, vagy „helyezd oda a figyelmed”, az a görög szó a „phroneó”. Jelentése a szótár szerint: gondolkodik; gondol, vágyik valamire, érez, érdeklődik valami felé, leköti a figyelmét (beállítottságot, irányultságot fejez ki) - tehát lelki hatást vagy lelki állapotot fejez ki.

A pontos jelentése az, hogy az elméd úgy gyakorlod, hogy az egy érzéssel együtt járjon. Érzelmekkel teli gondolkodásmódot jelent pontosan. Egy másik jelentése pedig: uralkodni, vagy elkeríteni, vagy fókuszálni, összpontosítani. Az odafel valókra szögezzük a tekintetünket, amelyek odafent vannak - ezzel azt mondja el tulajdonképpen, hogy az elmédet, azt, amire gondolsz, azt, amit elképzelsz - mivel képzelet nélkül nem tudsz gondolkodni -, tehát amiről képzelődsz, amit elképzelsz magadban, egyenesen arra összpontosíts, és ez együtt jár egy érzéssel, egy érzelemmel, ami a szeretetnek az érzése. És ezt az összpontosítást Istenre fordítsd és az Ő királyságára. Ha ezt teszed, akkor Ővele fogsz összekapcsolódni.

Hadd mondjak most valamit. Az érzelmek nagyon-nagyon fontosak itt, ebben az értelemben. Mert minél nagyobb mértékű az érzelem, annál erősebbé és gyorsabbá válik ez az összekapcsolódás. Ez nem egy rideg, hideg összekapcsolódást fejez ki, hanem egy olyan összekapcsolódást, amiben kell, hogy a szeretet érzése is benne legyen. Az emberek elmondják nekünk, hogy igazából azokra a dolgokra emlékszünk, amivel kapcsolatban valamilyen erős érzelmünk is volt. Tehát valami, ami megragad bennünk, az általában azért ragad meg, mert az nem csak egy mentális, egy elmebeli dolog volt, hanem együtt járt valamilyen érzéssel, érzelemmel. Mert ha valami érzéssel, érzelemmel jár együtt, akkor arra igenis emlékezni fogunk. Tehát valaki beszél neked valamiről, és abban van valamilyen érzés, érzelem is, vagy például olvasol valamit, és valamilyen érzés feljön benned ezzel kapcsolatban, akkor egyszerűen emlékezni fogsz arra. Tehát amikor az érzést, vagy érzelmeket összepárosítjuk azzal, ami felé fordítjuk a szívünket, amire összpontosítunk, vagy figyelünk, akkor az nagyon-nagyon erőteljes.

Ez a négy igevers nagyon-nagyon fontos és lényeges. Az első vers szövegkörnyezete szerint Jézus Krisztus szellemben ott ül mennyei helyeken, ami Isten királyságának a szférája, valósága. Itt azt mondja, ha te pedig föltámadtál Jézus Krisztussal együtt, akkor azokat a dolgokat keresd, amelyek odafent vannak. Tehát ez magába foglal egy keresést. Ez egy olyan hozzáállás, mi szerint igenis be akarsz kerülni ebbe a szférába, ebbe a valóságba. Igenis meg akarod ezt találni, rá akarsz jönni, akarsz az Úrral együtt járni. Tehát van benned egy éhség. Ez nagyon-nagyon fontos. Mert a keresés tulajdonképpen nem más, mint egy éhség. Keresd azokat a dolgokat, ahol Krisztus van. Amikor azt mondjuk, hogy az odafel valókat keressük, akkor nem földrajzilag gondolkodunk, hogy az valahol fönt van, hanem arról beszélünk, hogy a szellemvilágban, tehát a szellemi szférában lévő dolgokat keressük. Nagyon gyakran úgy képzeljük, hogy a menny annyira messze, távoli helyen van. Én hiszem azt, hogy van egy szó szerinti hely is, amit mennynek nevezünk, ami túl van ezen az univerzumon, ezen a világegyetemen.

De a menny nem csak ott van, hanem itt van belül, a mi szívünkben is, elérhető helyen. És mivel örökkévalóságról beszélünk, ezért tudnunk kell, hogy a szellemvilágban nincs tér és nincs idő. Ez nem létezik az örökkévalóság világában. A menny ott létezik a te szívedben. Tudom, hogy nehéz megérteni. Ez egy furcsa koncepció talán, de meg kell értenünk, hogy amikor arról beszélünk, hogy az odafel valókat keressük, arra fókuszáljunk, összpontosítsunk arra a világra, ahol maga Isten van. Tehát Isten királyságára figyelünk, ez pedig bennünk van. És ha feltámadtunk Jézus Krisztussal együtt, akkor azokat a dolgokat kell keresnünk, ahol Ő van, és Őrá kell összpontosítanunk, tehát a figyelmünket oda kell fordítanunk, az odafel valókra, tehát Isten királyságára. Ez arról is beszél, hogy ezt gyakorolnunk kell, tehát nekünk kell ezt megtennünk, hogy oda figyelünk, oda összpontosítunk, oda fókuszálunk. Vagyis az elménket, a képzeletünket igenis gyakorlati módon használnunk kell! Tehát ez a cselekvés a mi feladatunk része. És hogyan kell ezt tennünk? Érzelemdús módon. Mert amikor tele van érzelmekkel, akkor ebben erő van.

Tehát, amikor azt mondjuk, hogy oda fordítjuk az elménket, akkor ez azt jelenti, hogy fókuszálunk az elménk összpontosításával és a lelkiállapotunk segítségével. Tehát az érzelmek segítségével, amikor szeretet és imádat van bennünk. Ha ezt megteszed - azt mondja a 4-es versben -, akkor megjelenik neked Krisztus. Tehát Krisztus - aki él benned - megjelenik neked, és ténylegesen a valóságban is Vele leszel. Hogyan? Dicsőségben. Nagyon gyakran olvassuk ezeket az Igéket, és úgy gondoljuk, hogy: Hát, ez biztos Jézus második visszajöveteléről szól, hogy majd amikor visszajön, ez megtörténik, és akkor Vele leszünk dicsőségben. Természetesen ezt is jelenti, de van egy sokkal közvetlenebb jelentése is, ami ide és mostanra szól neked és nekem is. Hogy te igenis dicsőségben járhatsz az Úrral itt és most! Valóságban, valóságosan a te újjáteremtett, újjászületett embereddel! Erről beszél ez az Ige. Ha ezt megteszed, ami az első három versben van, akkor a 4-es versben azt az ígéretet kapjuk, hogy Jézus igenis megjelenik nekünk! És te is Vele leszel dicsőségben! Ezt mondja: Megjelensz Vele együtt dicsőségben.

Akarsz dicsőségben élni és járni Jézus Krisztussal együtt? Akkor meg kell tanulnod ebben megmaradni, meg kell tanulnod ebben benne élni. Ez arról beszél, hogy Jézus Krisztusban maradunk. Tehát abban a szellemi tudatosságban, hogy te igenis tudod, hogy Jézussal vagy. És az Ő királyságának szférájában, világában. Az angyalok világában. És ahol ott vannak a bizonyságok fellegei, minden, ami ott van Isten királyságában. Megtanulod használni a szellemi emberednek a szellemi érzékszerveit, vagy érzékeit. És ha ezt megtanulod, betekintést kaphatsz ebbe a világba, ráhangolódsz, és már pillanatok alatt ott is vagy. És nemcsak, hogy ott vagy, hanem abban meg is maradhatsz, abban benne lakozhatsz. Élhetsz ebben a valóságban! Istennel járhatsz együtt ebben a valóságban. A Jézus Krisztusban lévő pozíciód miatt, és amiatt, hogy a szellemi világban létezel és élsz, ezért igenis megteheted ezeket a dolgokat. Képes vagy megtenni ezeket a dolgokat.

Az első versben látjuk ezt a pozíciót, és aztán pedig a fókuszodat, a figyelmedet érzelemdús módon erre fordítod, amiben szeretet van az Úr iránt, és Isten királysága iránt. Tehát amikor gyakorlod a szellemi, lelki állapotodat, vagy szellemi érzéseidet. Olvastam egy könyvet nemrég. Egy teológus írta, aki magas szintű diplomával rendelkezett, és azt próbálta bizonygatni, hogy amikor mi elképzeljük Jézust, akkor ez tulajdonképpen bálványimádás. Mert olyan, mintha egy ikont imádnánk. És a Biblia azt mondja: Ne legyenek néktek faragott képeitek! Nem tudom, valaki valaha is elmondta-e ennek az embernek, hogy Jézusról nem tudsz gondolkodni anélkül, hogy el ne képzelnéd az elmédben.

Próbáld meg! Képtelen vagy rá, mert a képzeletednek működnie kell, el kell, hogy képzeld ahhoz, hogy lásd magad előtt. És a gondolataid azok, amelyek összekötnek téged Vele. Lehet, hogy diplomás ez az ember, de semmi mást nem tett vele ez a teológiai diploma, csak összezavarta az agyát rendesen. Ez egyszerűen nevetséges. És keresztények megvesznek ilyen könyveket, és elolvassák ezeket. És Isten királyságától elzárják saját magukat, mert egy hazugságot adtak el nekik, vagy adagoltak be számukra. És elkezdenek félni a szellemvilágtól. Vannak olyan könyvek, amelyek egyszerűen megrontják az igazi kereszténységet. Ezeket el kellene égetni. És természetesen olyan ember írta ezt, aki nem volt Szent Szellemmel betöltekezve. Fogalma sincs a szellemi dolgokról. S ez az evangéliumi könyvek között egy bestsellerré vált a könyv. És milliókat hátráltat és kívül tart Isten királyságától.

Egyszerűen túl kell már lépnünk ezen a New Age komplexusunkon. Dicsőség Istennek, hogy a gyülekezetnek, az egyháznak egy új korszakba kellene már lépnie. Az angolban ez New Age. De a megfelelő új korszakba kell belépnünk. Ahol meghaltál saját magadnak, és élsz pedig nem te, hanem él benned a Krisztus. Él a szellemed. És tudjátok, amikor ezekről a dolgokról beszélek, óriási szellemi nyomás próbál támadni engem. Mert hadd mondjam el, a gonosz szellemi világa, tehát az ellenség nagyon nem akarja, hogy megtudd és megismerd Istennek ezt a világát.

A sátán világa abszolút nem akarja, hogy te megismerd, hogyan kapcsolódhatsz össze az Úrral, és hogyan járhatsz Vele napi szinten, és hogyan hallhatod és láthatod meg Őt. Ő nem akarja ezt! Olyan hosszú évtizedeken át tudta hátráltatni a gyülekezetet, az egyházat, és megfékezte, hogy ebbe bekerüljön. De tudod, amikor te összekapcsolódsz Istennel ezen az összpontosításon keresztül, amiben a szeretet érzése és az imádat van benne, akkor Ő valóságosan megjelenik számodra. És dicsőségben fogsz így Vele járni. A szellemed szárnyra kel, és abba a szférába, abba a valóságba kerül be. És a szellemed, az új teremtésű embered ott lesz Vele, ebben a szférában.

Látod, az egy hazugság, ami elterjedt, hogy szuper szentté kell válnod, és nagyon speciális, különleges elhívás kell, hogy legyen az életeden ahhoz, hogy bármit ezek közül megtehess. De tudod, ez hazugság! Te igenis összekapcsolódhatsz Krisztussal. És Pál pontosan elmondja nekünk, hogyan tudunk összekapcsolódni Isten szférájával, Isten valóságával. A szeretet érzésének kell benne lennie. A képzelet pedig a szív fókusza. Tehát amire a szíved figyel, az a képzeletedben jelenik meg. Ezt kell odaszögezned, oda összpontosítanod, odafordítanod. Tehát a képzeletedet, és akkor belépsz a szellemvilágba.

Hogyan tudod a szellemi emberedet ebbe a szférába, ebbe a valóságba bejuttatni? Az elméd fókuszán, összpontosításán keresztül. Azon keresztül, amin gondolkodsz, amin elmélkedsz, amit elképzelsz, ami a képzeletedben egy erős szeretet érzésen keresztül jelenik meg. Az érzés része nagyon-nagyon fontos. Mert ha érzelmek nélkül, hidegen – ridegen próbálkozol ezzel, nem fogsz bejutni. Az érzelem egy nagyon fontos része ennek. Tehát amikor odahelyezed a fókuszodat a szereteteddel, odaszögezed az elmédet, az összpontosításodat, a figyelmedet szeretettel Isten királyságára, akkor Ő igenis megjelenik neked. A szellemi embered bekerül ebbe a szférába, ebbe a valóságba, és dicsőségben fogsz vele járni.

Ezt mondja a Biblia. Semmi más nem világosabb ennél. Ennél világosabb már nem is lehetne. De ha mi félünk attól, hogy bármit is elképzeljünk, vagy képzelődjünk, mivel azt mondjuk, hogy: - Á, ez csak én vagyok, biztos csak én képzelem… -, igen, te vagy, te képzeled, tehát akkor ne félj tőle! De ez igenis összeköt téged a szellemi embereddel, az „új teremtés” embereddel. Mert ez az érzelemdús elképzelés vagy képzelődés behúz téged ebbe a szellemi világba, szellemi szférába. Pontosan így működik ez. Az elképzelés, a képzelődés, vagyis a szívnek a fókusza, amire összpontosít a szíved, amikor Őt szemléled, Őt nézed, akkor átváltozol, átalakulsz. Azt mondod magadban: De hát nem tudom, hogy néz ki Jézus. Mindenkinek van valamilyen elképzelése arról, hogyan nézhet ki Jézus. Még akkor is, ha egy gyerekkönyvnek a történetében van illusztrálva. Teljesen mindegy, milyen külsejűnek képzeled el Jézust, nem ez számít, hanem a figyelmedet szegezd Őrá, és hagyd, hogy ez megmaradjon az elmédben, és csak imádd Őt így, hogy látod Őt magad előtt. És a szellemi embered át fog törni ennek a valóságába. És dicsőségben fogsz Vele járni.

Ez az alapszabály nagyon-nagyon fontos, mert nem csupán pozitív dolgokra kell gondolnod, mivel akármilyen szellemek lehetnek azok mögött, és ha arra összpontosítasz, azokkal fogsz összekapcsolódni. Értitek, amit mondok? Jézus ezért beszélt például a test kívánságáról, vagy a nemi vágyról, amikor bűnös vágyaink vannak, mint például a kapzsiság. Ha neked problémáid vannak a kapzsisággal, tehát nagyon-nagyon akarsz valamit és látod is ezt - hol? - a képzeletedben. Összekapcsolódsz a kapzsiságnak a szellemével, ami mögötte van. És annak az ereje kezd megnyilvánulni rajtad. És amire vágysz, amit megkívánsz, tehát ha a bűnös vágyaid által mindenáron akarsz valamit, akkor az fog valósággá válni.

Hadd mondjam el, az eladás terén a reklámcsinálók sokkal jobban megértik ezt, mint a keresztények. És a New Age is nagyon-nagyon jól érti ezt az egész területet. De a mi fókuszunk, a mi összpontosításunk középpontja nem más, hanem Isten királysága. Az odafel valókra szögezzük oda a figyelmünket, a tekintetünket. A királyság szférájába, valóságába. Amikor Krisztus van az életünk középpontjában, amikor Őrá fókuszálunk, akkor a szellemünk Őrá fog vágyakozni, és Ő fog megjelenni nekünk. És ebben a világban, ebben a szférában vele fogunk járni, és megláthatjuk azt, hogy Isten milyen dolgokat szán nekünk, milyen jövőt tervezett nekünk. Együtt járunk majd az angyalokkal, együtt járunk Istennel, és a menny összekapcsolódik a földdel. A szellemi embered erre a mennyei helyre fog – úgymond – fölszállni, vagy oda fog kerülni, és elkezdesz járni a mennyei helyeken.

**A második törvényszerűség**

Tehát az első törvényszerűség volt a fókusz, vagy a figyelem, hogy mire fordítjuk a figyelmünket. A második törvényszerűség pedig az, hogy először jön a természetes szint, utána a szellemi. Ehhez nézzük meg az **1Korinthus 15:44**-et. „*Elvettetik érzéki test, feltámasztatik szellemi test. Van érzéki test, és van szellemi test is.*” Itt láthatjuk, hogy van egy természetes testünk, és van egy szellemi testünk. Van egy hús-vér emberi testünk, melyet az emberi lélek ural, és ugyanúgy van szellemi testünk is, melyet a Szellem kormányoz. **46**-os vers: „*De nem a szellemi az első, hanem az érzéki (lelki), azután a szellemi.”* Nem a szellemi ember jött először, hanem a lelki, vagyis a természetes ember, csak azután jött a szellemi ember. Tehát először jött a természetes, vagy lelki, és utána jött a szellemi ember. Ez egy szellemi törvényszerűség.

Az elméd és a szellemed annyira közel állnak egymáshoz, annyira kötődnek egymáshoz, annyira közel van a szellemed az elmédhez, hogy a szellemed felkelhet, felkerekedhet az elméd által, vagyis a gondolkodásod által. Az újjáteremtett embered, tehát az új teremtésű embered felkelhet azon keresztül, hogy mire fókuszál, mire összpontosít az elméd. Például tegyük föl, hogy elkezdesz imádkozni. Ahogy elkezdesz imádkozni, akkor még nem vagy szellemben. Így van? De elkezdesz imádkozni, mert tudod, hogy imádkoznod kellene, és akarsz imádkozni. Imádkozol a barátaidért, a rokonaidért, bárkiért. És ahogy imádkozol, és imádkozol, hirtelen, egyik pillanatról a másikra megváltoznak a dolgok.

Mi történik? A szellemi embered bekapcsolódott az imádba. Hozzá emelkedett. Most pedig már szellembe kerültél, szellemben vagy, és most már szellemből kezdesz el imádkozni. Lehet, hogy angolul, vagy magyarul imádkozol, mégis, már szellemben imádkozol, mert összekapcsolódtál az Úr Szellemével, és most már szellemből kezdesz el imádkozni. De a természetes értelemben kezdted el, természetes módon kezdted el, a lelki emberedben, azáltal, hogy úgy döntöttél: Imádkozni fogok. És imádkozol, és imádkozol, és hirtelen jön egy fényesség, egy erő, és a szellemi embered elkezd fölemelkedni, és elkezd bekapcsolódni. És most már innentől kezdve szellemben és szellemből imádkozol.

Amikor például nyelveken kezdesz el imádkozni, mivel már régóta imádkozol nyelveken, most már a természetes elméddel is megtanultad a nyelvet. És tudod ezt a nyelvet, ismered ezt a nyelvet bizonyos szinten, mivel annyira gyakran használod. (És ezért van az, hogy nagyon sokszor ugyanazokat a szavakat használjuk. És néha jó ezt megváltoztatni.) Tehát elhatározod, hogy elkezdesz nyelveken imádkozni. És honnan kezdesz el imádkozni, miután már ismered a nyelvet? Innen, föntről, az elmédből. Onnan kezded el. Mert az elméd már pontosan ismeri azt a nyelvet. És elkezdesz imádkozni, de mi történik egy idő után? A szellemi embered azt mondja: Ó, ez olyan jó érzés, eljött az én időm végre! És hopp, felemelkedik a szellemi embered, és azonnal bekapcsolódik. És már úgy kezdesz el imádkozni, hogy már nem is gondolkodsz. Tehát a gondolataidat már hátrahagyod, és bekerültél szellembe. És most már a szellemvilágban, a szellemedből kezdesz el imádkozni.

Nagyon sok keresztény egyszerűen nem ad elég időt arra, hogy bekerüljön ebbe a szférába. Nem töltenek elég időt el úgy, hogy ennek a folyamába, áradatába bekerüljenek, és elérjék azt, hogy most már ne az elme szintjén, hanem a szellemi emberből jöjjenek elő a dolgok. De ki az, aki elkezdte? Ki kezdett el imádkozni nyelveken? Te tetted ezt! Amikor először elkezdted, akkor annyira szellemben lettél volna? Valószínűleg nem! De egy idő után az elméd fölkelti a szellemedet. Ez az irányvonal, a fókuszálás, ahogy szándékosan és tudatosan elkezdesz fókuszálni, fölébreszted a szellemedet, és elkezd folyni, elkezd áradni a szellemedből mindez.

Pontosan így működik az imádat is. Elkezded imádni az Urat, elkezdesz énekelni. Először még nem vagy szellemben, csak énekelsz. Testben vagy, és valószínűleg mérföldekre van az elméd az egésztől. Csak úgy elkezdesz énekelni. Elkezdesz énekelni, de tudod, a szellemi embered nagyon szeret imádni, és nagyon szereti az imádatot. A szellemi embered nagyon szereti Istennek a dolgait. Bármi, ami Isten királyságának a dolgaival kapcsolatos, azt a szellemed nagyon szereti. Mert ez az ő területe, akkor van otthon. Ez az ő világa, az ő szférája. Szóval, elkezded imádni az Urat, elkezded dicsőíteni Őt, elkezded Őt imádni, és a szellemi embered azt mondja: Hű, de jó! És már nagyon gyorsan – anélkül, hogy elkezdenél azon gondolkodni, hogy mit mondasz, mit énekelsz, vagy mit csinálsz – már kitől kezd el áradni, folyni minden? Az új teremtésű emberedből, a szellemedből. De hogyan kezdődött el? A természetessel kezdődött el, ahhoz, hogy behozzon téged a szellemibe.

Sokan azt mondják: Ó, én nem teszek semmit addig, amíg a Szellem nem indít, nem mozdít engem. Ezért nem csinálnak semmit az ilyen emberek. Majd imádkozom, amikor a Szellem erre indít és mozdít engem. De neked kell elhatároznod, hogy imádkozol! És amikor ezt tudatosan megteszed, a szellemed elkezd feltámadni, felkelni, és a szellemvilágba rögtön elkezd bekerülni. De ezt neked kell elkezdeni a te saját akaratoddal, a saját értelmeddel, elméddel! A természetes jön először, és utána pedig bekerülsz a szellemibe. Nem úgy történik, hogy először a szellemi jön. Bár természetesen ez is megtörténhet, szuverén módon Isten részéről, ha fölemel téged. De ez nem egy mindennapos dolog. Nem ez az általános. Szóval, neked, a lelki emberednek kell megtenni az első lépést, neked kell imádkozni, neked kell imádni az Urat, neked kell keresned az Urat, és aztán a szellemi embered bekapcsolódik ebbe a tevékenységbe. És elkezd fölkelni, föltámadni.

Az Úrra nézés az, hogy szemléljük az Urat. Kivel kezdődik el? Ki az, aki elkezdi szemlélni az Urat? Te, a lelki embered! Tehát veled kezdődik minden. A természetes embereddel kezdődik. Nem az új teremtésű emberrel kezdődik. Tehát amikor szemlélni akarod az Urat, magyarul: ha látni akarod az Urat, neked kell az értelmeddel és akaratoddal először is ebbe belépned, bekerülnöd, neked kell a fókuszodat, a figyelmedet odaösszpontosítani tudatosan, az érzelmeidet odafordítani tudatosan, neked kell szemlélned Istent, szeretve az Ő királyságát, az angyalokat, és mindazokat, akik körülötte vannak a szellemvilágban. Szeretned kell az Ő királyságát, oda kell fordítanod a fókuszodat, tehát neked kell tudatosan odaszögezni az elmédet, a gondolataidat, és a szellemed nagyon gyorsan be fog ebbe kapcsolódni.

És a képzeleted az az ajtónyitó, ami megvilágosítja, ami felgyújtja, beindítja a szellemi emberedet. Tudod, a szellemvilágban teljesen valóságként jelenik meg az, amit elképzelsz, ugyanúgy, mint az, amit ténylegesen megteszel. Semmi különbség nincs szellemi értelemben. Annyira kevés a különbség, hogy egyszerűen nem lehet elmondani a különbséget. A szellemi embered az, aminek oda kell fölkelnie, amit neked kell – úgymond – begyújtanod, beindítanod. Amikor elkezdtük ma a dicsőítést, a szellemi emberem nagyon gyorsan elkezdett fölemelkedni abba a szférába, abba a valóságba. És abban a valóságban, itt, ebben a teremben tele voltunk angyalokkal.

Emberek csoportjai voltak jelen onnan a másik valóságból, vagy szférából, akik velünk együtt imádták az Urat. Ők a szentek, akik már eltávoztak, akikről azt mondja a Biblia, hogy ők a tanúbizonyság fellegei, az angyalok serege. Mert a szellemi embered igenis belelát ebbe a szférába, ebbe a valóságba. És neked tudnod kell, mit mond Isten Igéje, mit mond Pál itt. Tehát arról beszél, hogy veled, a természetes embereddel kezdődik el az, hogy szemléled az Urat. És a szellemi embered elkezd fölemelkedni, ebbe a szférába bekapcsolódni. És mivel elkezdted a szíved szemeivel nézni és szemlélni az Urat, azzal a képességeddel, hogy elképzelted, Őrá fókuszáltál, Őrá figyeltél, szeretetben, így azonnal összekapcsolódtál Isten királyságának ezzel a szférájával, vagyis valóságával.

Értitek, amit mondok? Ha te nem teszed meg ezt tudatosan, nem fog csak úgy magától megtörténni. Hadd mondjam el neked: Isten szeretete az irányodban állandó jellegű, Isten érted van, veled van. A Vele való közösséged vagy kapcsolatod azonban változó, mert az már rajtad is múlik. Újra hadd mondjam el: Ő állandóan szeret téged, és soha nem hagyja abba, hogy szeressen téged. Ez egy állandó dolog. De ahogy te jársz Ővele, ahogy kapcsolatban, közösségben vagy Vele, ez már változhat. Ez változó, mert ez már rajtad múlik, és nem Őrajta. Mert nem Ő az, akinek a te világodba, a te szférádba kell lejönnie, neked kell felmenned az Ő szférájába, az Ő valóságába.

Tehát amikor Istent elkezded imádni, akkor Ő nem fog lejönni a te világodba, a te szférádba. Neked kell fölmenned, fölemelkedned az Ő világába, az Ő szférájába. És van is egy újjáteremtett, újszülött embered az új teremtésben, ami igenis megteheti ezt, és meg tudja tenni. És fölemelkedhetsz az Ő világába. Ahogy Isten Szellemében jársz, először is a fényben, a világosságban jársz, mivel Isten világosság, Isten fény. Tehát amikor Istenben jársz, akkor fényben, világosságban jársz, mert Ő is ott van, a fényben, a világosságban. Amikor pedig szellemben, közösségben vagyunk Istennel és egymással, akkor világosságban járunk.

A Biblia azt mondja, hogy: Ne test szerint ismerjük meg egymást, hanem a szellem szerint. Mert a test, ami az óemberé, tehát a régi természet, a legnagyobb ámítás, ami létezhet. Egyszerűen nem vagy képes megismerni a másik embert azon keresztül. Csak annak a fénynek a mértékében, ami szellemben van a másik emberben. Tehát szellem által tudjuk egymást megismerni. Tehát a fényben, a világosságban járunk, mert Isten is fény, világosság. De amennyiben a te lelkiismereted nincs megtisztítva, tudnod kell, hogy a bűn mindig elválaszt téged Istentől. Nem arról van szó, hogy Isten eltávozik olyankor tőled, hanem te nem tudsz hozzá közeledni a vádlás és kárhoztatás miatt.

Nagyon fontos, hogy a lelkiismeretedet tisztán megőrizd! Legyen tiszta a lelkiismereted, mert akkor biztos, hogy oda fel tudsz menni. Mert akkor nincs vádlás és kárhoztatás, ami visszatarthatna téged. Tehát, ha a fényben, a világosságban akarunk járni, mivel Ő maga a fény, a világosság, ahhoz az kell, hogy tiszta lelkiismeretünk legyen. Ha vétkeztünk, vagy valamilyen bűnt követtünk el, Jézus Krisztus vére megtisztít bennünket, és újra helyreállíthatjuk ezt a kapcsolatot Vele. Isten Szellemében járjunk, az Ő királyságának szférájában, valóságában. Királyságának tudatában vagyunk, tehát ez egy tudatos járás Ővele. Amikor a fényben, a világosságban járunk – mivel Isten fény, Isten világosság -, ez az Ő világa, Ővele élni, Ővele együtt járni a fénnyel való együttélést jelent. De a bűn mindig elválaszt Tőle.

Másodsorban pedig a hited elengedhetetlen ehhez. Tehát Isten Igéjébe, Isten beszédébe vetett hit, hogy: Igenis, meg tudod tenni, megteheted ezt! Ha nem hiszed el, hogy ezt meg tudod tenni, akkor soha nem is fogod megtenni. Ha nem hiszed el, hogy Isten lehetővé tette számodra, és nem csak, hogy lehetővé tette, hanem ez az Ő vágya, ezt akarja a számodra, sőt, ez az, amit elvár tőled. Azt mondja: Ha imádni akarsz engem, szellemben imádj engem! Tehát ezt igenis elvárja tőlünk, hogy szellembe kerüljünk. Igenis meg tudod tenni! Nem kell ehhez szuper-szentnek lenned! Csak azt kell megtanulnod, hogy hogyan teheted ezt meg. Úgy, hogy a szíved afelé fordítod, tehát oda szögezed.

Szeresd az Urat teljes szívedből, teljes elmédből, teljes lelkedből. Tehát nem csak a szívedből, hanem az elmédből is, a teljes lényedből, a lelkedből, az érzelmeidből. Szeretned kell Őt mindennel! A szeretet, az egy nagy motivációs tényező. A fókusz, tehát a figyelem, az összekötő kapocs, vagy pont. A hit Isten beszédében. Hinned kell abban, hogy ez igenis lehetséges, és meg tudod tenni! Ki kell fejlesztened magadban egy tudatosságot az Úrral kapcsolatban, Isten királyságával kapcsolatban, a mennyel kapcsolatban, az angyalokkal kapcsolatban. És hogyan teheted ezt meg? A fókuszod, a figyelmed, az összpontosításod által.

Hadd mondjak el most valamit. Időbe telik áttörni ebben. Várakozni kell sokszor Istenre, és ehhez pedig kell, hogy legyen benned egy éhség. Mert ha keresed Őt, akkor igenis megtalálod Őt. De ha nincs benned éhség iránta… Sokan mondják, hogy: Ó, igen, én elhiszem ezt! De soha nem teszik meg mégsem, és soha nem törnek be, nem törnek át ebbe a szférába. Azt mondják, hogy: Ó, ez egy jó igehirdetés volt, most már értem, hogy is kell ezt csinálni. De soha nem teszik meg! Akkor nem is történik több ennél, mert soha nem lépnek be ennek a világába, valóságába. És soha nem cselekszik meg. Tehát az Úrral kapcsolatban egy tudatosságot kell kifejlesztened. Királyság-tudatúvá kell válnod azáltal, hogy megcselekszed mindezeket, amiről beszéltünk ma. Adj időt rá, várakozz az Úrra! És a szellemi, lelki állapotodat, érzelmeidet is irányítsd erre!

Hadd mondjam el: ez vezet bennünket **a harmadik törvényszerűség**ünkhöz, ami egy nagyon fontos törvényszerűség. Ha valamit egyszer megcselekedtél, megtettél Istenben, akkor újra képes vagy azt megtenni. Ez egy nagyon fontos törvényszerűség. Ha egyetlenegy átélésed volt már, akkor újra képes vagy ezt megtenni. Ez egy szellemi törvényszerűség, ami egy nagyon fontos törvényszerűség. Például, ha egyszer már működtél az ismeret beszédében, akkor újra meg tudod tenni. Ha egyszer már bekerültél ebbe a szférába, és láttad Jézust, bármikor meg tudod tenni utána újra. Amikor bekerültél ebbe a szférába és láttál angyalokat, akkor újra meg tudod tenni.

Amikor pedig ezt mondom, azt is el kell mondanom ezzel, Pál azt mondta Timotheusnak: Gerjeszd föl a benned lévő szellemi ajándékokat! Mindazokat, amiben már cselekedtél, mozdultál korábban. Azt mondta, hogy: Amikor megkaptad ezeket kézrátétel által, ott történt egy impartáció, átadás. És azt mondta Pál: Most már, Timotheus, neked kell aktiválnod! Ha egyszer megtetted Timotheus, újra megteheted, csak gerjeszd föl! Tehát ez ugyanazt mondja: Ha egyszer megtetted, újra meg tudod tenni! De neked kell ezt felgerjeszteni! Gerjeszd föl a benned lévő ajándékokat, amit kézrátétel által kaptál, próféciák által, és ugyanez az alapszabály. Ha egyszer megtetted, újra meg tudod tenni, csak neked kell fölgerjesztened.

Az első áttörésig eljutni a nehéz dolog, de megtartani ezt, és ebben megmaradni már könnyebb. Értitek, amit mondok? Tehát, az első áttörésig való eljutás az, ami nehéz. Mert ehhez kell, hogy imádkozz, kell, hogy keresd Istent. Kell, hogy böjtölj, kell, hogy éhezzél erre, kell, hogy szomjúhozzál ez után egészen addig, amíg át nem törsz. Gyakorolnod kell ezt, mindazt, amit ír az Ige. Ebben gyakorolnod kell magad, amit az Efézusi levélben is olvastunk. Oda kell fordítanod a fókuszodat, a figyelmedet egészen odáig, amíg át nem törsz. És az első áttörésig eljutni, az, ami nehéz.

Itt jön be az, hogy igenis keresnünk kell az Urat ehhez! És ahogy keressük Istent, éhezünk és szomjúhozunk Rá, imádkozunk, keressük Őt, éhezve Rá, vágyakozva utána, elhatározással a szívünkben, akkor igenis át fogunk törni. Tudod, akármikor egy új szellemi területre kerültem, időbe telt, míg áttörtem arra a szellemi területre. Igenis kellett, hogy keressem Istent ehhez, kellett, hogy legyen bennem elhatározás, de amikor egyszer már áttörtem ebbe, akkor már könnyen meg tudtam ebben maradni, meg tudtam ezt őrizni, és újra meg tudtam ezt tenni. És Isten azt akarja, hogy sokkal több áttörésben legyen részed, mert ez egy szellemi törvényszerűség.

Böjtölj, imádkozz, törj át, és aztán pedig tartsd ezt meg! Mert ha volt egy átélésed, újra lehet egy következő. Ha egyszer már ebben mozogtál, és cselekedtél, akkor újra aktiválhatod ezt bármikor. Mint például az űrrakéta, ez is úgy működik. Ahhoz, hogy megtörténjen a kilövés, és egyáltalán fölkerüljön a levegőbe, azt hiszem, ehhez 95 százalékát használja el az üzemanyagának. Óriási nagy erőfeszítésébe kerül, szinte majdnem, hogy az összes üzemanyagát felhasználja csak arra, hogy kikerüljön, áttörjön, más szavakkal: kilőjön, és fölkerüljön oda. De amikor már ott van fönt, a magasban, akkor már nagyon könnyen tud mozogni, manőverezni. Úgy tud repülni, úgy lehet kormányozni, hogy nem kerül sok energiába, hogy ott, fönt tartsák. De óriási energiába telik, hogy a földi atmoszférát áttörje, és fölkerüljön. És amint áttört ezen a gravitációs visszahúzó erőn, akkor már nagyon könnyű lesz.

Hadd mondjam el, neked is át kell törnöd, mert vannak démonok, amelyek ellened vannak. Az ellenség nyomása van ellened, mert az ellenség nem akarja, hogy bekerülj ebbe. De neked igenis át kell törnöd ezekben a dolgokban. A böjtölés, az ima által, Isten keresése által. Ez megtörténik. És aztán, amikor már ott vagy, könnyű ezt megtartani. Bármikor bekerülhetsz ebbe. Most, abban a pillanatban megállhatok és abbahagyhatom, csak egyetlen pillanatra odafordíthatom a figyelmem, és abban a pillanatban mozdulhatok és cselekedhetek az ismeret beszédének ajándékában.

Ez nem nehéz számomra, egy pillanat alatt meg tudom tenni. Miért? Mert már áttörtem ebbe. Tehát, abban a pillanatban, hogy megvan az első áttörésed, ugyanez a mennyel kapcsolatban is így van. Ugyanez a helyzet az embereknek az imával kapcsolatban. Ha imádkoztál valakiért valamilyen dologgal kapcsolatban, például egy bizonyos betegséggel kapcsolatban, és meggyógyult az illető, akkor hatalmat kaptál azon a területen, afölött a betegség fölött. Csak egyszer kell, hogy megtörténjen! Csak egyetlenegy áttörésbe kerül, és máris hatalmad van azon a területen.

Hát nem izgalmas ez? Törj át! Először is át kell törnöd ebbe a szférába. És a szellemedben kell, hogy biztosítsd ezeket a dolgokat. A gyógyítások ajándéka szándékosan többes számban van használva. Nem gyógyítás ajándéka, hanem a gyógyítások ajándéka. Többes számban használja az Ige. És lehet, hogy áttörést kapsz például a rákos daganat fölött. Lehet, hogy imádkoznod, böjtölnöd kell, keresned Istent, hogy áttörj ezen a területen. De hadd mondjam el neked, hogy abban a pillanatban, ahogy elkezded ezt tenni, tudod, milyen ellenállásban lesz részed? Pontosan a rákos daganat szelleme próbál majd téged is támadni. És mindenféle-fajta dolgok jönnek majd ellened. De ha egyszer áttörtél, és az első jelölted meggyógyul, akkor bármikor lehetséges! Imádkozol valakiért, akinek rákos daganata van, és valósággá válik. És ha holtan esik össze, akkor imádkozz a következőért. Amíg végre sikered lesz egy gyógyulásban, és meglesz az első áttörésed.

Pontosan ez történt velem 1960 nyarán. Imádkoztam az első ilyen emberért, kézrátétellel imádkoztam érte, a gyógyulásáért, és meghalt. Napokon belül meghalt az illető. És még csak nem is volt komoly az állapota. És egy óriási akadályként gördült ez elém, amit igenis le kellett győznöm, és át kellett törnöm ezen. De hadd mondjam el: Csak legyen meg az áttörésed. A szellemvilág nagyon is valóságos. De neked kell először áttörnöd ebbe, és aztán meg tudod ezt tartani, megőrizheted ezt. Amikor már áttörtél ebbe, akkor megkapod a hatalomnak egy szintjét azon a területen, amiben áttörtél. Hadd mondjam el: Olyan dimenziók vannak a szellemvilágban, amiket még fel sem fedeztünk. És amikor a szellemi embered egyszer bekerül ebbe a szférába, vagy valóságba, óriási hatalmat kapsz azon a területen. De ha ez csak be van zárva egy dobozban bennünk, akkor nem rendelkezel ugyanazzal a hatalommal.

Tehát első, hogy amire fókuszálsz, amire figyelsz, azzal fogsz összekapcsolódni, azzal leszel összeköttetésben. Második: először a természetes, azután a természetfölötti, tehát a szellemi. A harmadik: ha egyszer megtetted, újra megteheted. De neked kell először áttörni, hogy az első alkalommal megtörténjen ez. És természetesen fogsz hibákat elkövetni, mielőtt igazán áttörnél, de ez rendben van. Mindenki hibázik, mindenki követ el hibákat időnként, de ez nem probléma Isten számára. Azt mondod: Mi van, ha tévedek? Mi van, ha elrontom? Mi van, ha elhibázom? Ez jó az egódnak. Jó a büszkeségednek. Legalább egy kicsit alázatban tart. De ha megpróbálod ezt, és nem adod fel, hanem állhatatosan, kitartóan csinálod ezt, igenis át fogsz törni! Mert tudod, hogy ott van, tudod, hogy ez érted van, a számodra van, és Isten akarata ez a számodra, akkor igenis át tudsz törni ebbe! És akkor már könnyedén meg is tarthatod.